Document ID: 32007R0051

KOMISIJAS REGULA (EK) Nr. 51/2007
(2007. gada 23. janvāris)
par konservētu sēņu ievešanas atļauju izdošanu 2007. gadā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopējo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo sevišķi tās 7. panta 2. punktu,
tā kā:
(1)
Daudzumi, par kuriem tradicionālie un/vai jaunie importētāji iesnieguši atļauju pieteikumus laikposmā no 2007. gada 2. līdz 8. janvārim saskaņā ar 8. pantu Komisijas 2006. gada 22. decembra Regulā (EK) Nr. 1979/2006, kas paredz tarifu kvotu atvēršanu un pārvaldību konservētām sēnēm, kuras importētas no trešām valstīm (3), pārsniedz daudzumus, kas pieejami attiecībā uz Ķīnas un citu valstu izcelsmes produktiem.
(2)
Tāpēc ir jānosaka, kādā mērā var apstiprināt atļauju pieteikumus, kas nosūtīti Komisijai ne vēlāk kā 2007. gada 16. janvārī,
IR PIEŅĒMUSI ŠO REGULU.
1. pants
Ievešanas atļauju pieteikumus, kas saskaņā ar 8. pantu Regulā (EK) Nr. 1979/2006 iesniegti laikposmā no 2007. gada 2. līdz 8. janvārim un Komisijai nosūtīti līdz 2007. gada 16. janvārim, apmierina atbilstoši pieprasīto daudzumu procentuālajai daļai, kas norādīta šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 23. janvārī

Labels: 17
5
3
6
18